Document ID: 31996L0086

ΟΔΗΓΙΑ 96/86/ΕΚ ΤΗΣ ΕΠΙΤΡΟΠΗΣ της 13ης Δεκεμβρίου 1996 για την προσαρμογή στην τεχνική πρόοδο της οδηγίας 94/55/ΕΚ του Συμβουλίου σχετικά με την προσέγγιση των νομοθεσιών των κρατών μελών όσον αφορά την οδική μεταφορά επικίνδυνων εμπορευμάτων (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 94/55/ΕΚ του Συμβουλίου, της 21ης Νοεμβρίου 1994, για την προσέγγιση των νομοθεσιών των κρατών μελών όσον αφορά την οδική μεταφορά επικίνδυνων εμπορευμάτων (1), και ιδίως το άρθρο 8,
Εκτιμώντας:
ότι τα παραρτήματα Α και Β της ευρωπαϊκής συμφωνίας για τις διεθνείς οδικές μεταφορές επικίνδυνων εμπορευμάτων, που συνήθως αναφέρονται ως ADR, όπως τροποποιήθηκαν, πρέπει να επισυναφθούν στην οδηγία 94/55/ΕΚ ως παραρτήματα Α και Β και να ισχύουν όχι μόνο για τις διασυνοριακές μεταφορές αλλά και για τις εγχώριες μεταφορές στα κράτη μέλη 7
ότι, στα παραρτήματα της οδηγίας 94/55/ΕΚ, καθιερώνεται ως ημερομηνία κατά την οποία τίθενται σε ισχύ οι ADR, η 1η Ιανουαρίου 1995 και ότι έκτοτε έχει ολοκληρωθεί η δημοσίευση σε όλες τις γλώσσες (2) 7
ότι οι ADR ενημερώνονται ανά διετία και ως εκ τούτου από 1ης Ιανουαρίου 1997 θα τεθεί σε ισχύ η τροποποιημένη μορφή 7
ότι, σύμφωνα με το άρθρο 8, οι απαραίτητες τροποποιήσεις για την προσαρμογή στην τεχνική και επιστημονική πρόοδο του πεδίου της οδηγίας καθώς και η ευθυγράμμισή της προς τους νέους κανόνες εγκρίνονται σύμφωνα με τη διαδικασία που καθορίζεται στο άρθρο 9 7
ότι είναι απαραίτητο να προσαρμοσθεί ο τομέας αυτός στους νέους κανόνες ADR και ως εκ τούτου να τροποποιηθούν τα παραρτήματα της οδηγίας 94/55/ΕΚ 7
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής που συγκροτήθηκε δυνάμει του άρθρου 9 της οδηγίας 94/55/ΕΚ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 94/55/ΕΚ τροποποιείται ως εξής:
1. Το παράρτημα Α αντικαθίσταται από το ακόλουθο κείμενο:
«Παράρτημα Α
Το παράρτημα Α περιλαμβάνει τις διατάξεις που σχετίζονται με τα όρια 2000 έως 3999 του παραρτήματος Α της "Ευρωπαϊκής Συμφωνίας για τις Διεθνείς Οδικές Μεταφορές Επικίνδυνων Εμπορευμάτων" (ADR) από 1ης Ιανουαρίου 1997, αντικαθιστώντας τους όρους "συμβαλλόμενο μέρος" από τους όρους "κράτος μέλος".
Σημείωση: Το κείμενο του 1997 για την τροποποίηση του αναδιατυπωμένου κειμένου του 1995 όσον αφορά το παράρτημα Α των ADR θα δημοσιευθεί αφού ολοκληρωθεί η σύνταξή του σε όλες τις επίσημες γλώσσες της Κοινότητας».
2. Το παράρτημα Β αντικαθίσταται από το ακόλουθο κείμενο:
«Παράρτημα Β
Το παράρτημα Β περιλαμβάνει τις διατάξεις των ορίων 10 000 έως 27 000 του παραρτήματος Β στην "Ευρωπαϊκή Συμφωνία για τις Διεθνείς Οδικές Μεταφορές Επικίνδυνων Εμπορευμάτων" (ADR), από 1ης Ιανουαρίου 1997 αντικαθιστώντας τους όρους "συμβαλλόμενο μέρος" από τους όρους "κράτος μέλος".
Σημείωση: Το κείμενο του 1997 για την τροποποίηση του αναδιατυπωμένου κειμένου του 1995 όσον αφορά το παράρτημα Α των ADR θα δημοσιευθεί αφού ολοκληρωθεί η σύνταξή του σε όλες τις επίσημες γλώσσες της Κοινότητας».
Άρθρο 2
1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι απαραίτητες για τη συμμόρφωση προς την παρούσα οδηγία πριν την 1η Ιανουαρίου 1997, και ενημερώνουν σχετικά την Επιτροπή.
Τα κράτη μέλη μεριμνούν ώστε τα εγκρινόμενα μέτρα να περιέχουν αναφορά στην παρούσα οδηγία ή να συνοδεύονται από ανάλογη αναφορά κατά την επίσημη δημοσίευσή τους. Τα κράτη μέλη καθορίζουν τον τρόπο με τον οποίο γίνεται η αναφορά αυτή.
2. Τα κράτη μέλη διαβιβάζουν στην Επιτροπή τα κείμενα των εθνικών νομοθετικών διατάξεων που εγκρίνουν στο πεδίο της παρούσας οδηγίας.
Άρθρο 3
Η παρούσα οδηγία αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 13 Δεκεμβρίου 1996.

Labels: 8
15